'Tis Pity She's a Whore
'Tis Pity She's a Whore (scilicet "dolemus eam impudicam esse") est tragoedia anno circiter 1629 docta, anno 1633 divulgata, auctore Ioanne Ford.

Res huius ludi est amor incestuosus Giovanni, urbis Parmae in Italia incolae nobilis, cum sorore sua Annabella. Historia est ut videtur ficticia. Auctor autem de amore in Normannia nuper famoso legerit in libro Francisci de Rosset Histoires tragiques, anno 1614 divulgato, anno 1619 rursus impresso. Ibi scriptor Francogallicus sub rubrica "Histoire VII: Des amours incestueuses d'un frère et d'une soeur" vitam et supplicium Iuliani et Margaritae de Ravalet narrat, qui ob stuprum incestuosum Lutetiae anno 1603 decollati sunt.

Bibliographia 
 Editiones
 S. P. Sherman, ed., 'Tis Pity She's a Whore and The Broken Heart by John Ford. Bostoniae: D. C. Heath, 1915 Textus apud archive.org

Scripta 1633
Angliae scripta
Tragoediae
Ioannes Ford
Litterae Anglicae